คุยกับผู้ใช้:เจษฎา แสงจันทร์ - วิกิพีเดีย

# คุยกับผู้ใช้:เจษฎา แสงจันทร์

### จากวิกิพีเดีย สารานุกรมเสรี

## [แก้] โปรดตรวจสอบ

เจษฎา แสงจันทร์ เจ้าของเว็บไซต์ www.chumsang.net ผู้ถือสิทธิ์ และ ได้รับสิทธิ์ให้เผยแพร่ต่อได้นะครับ E-mail : webmaster@chumsang.net Tel : 09-4374257

เนื้อหาในหน้าสุนัขไทยพันธุ์บางแก้ว อาจละเมิดลิขสิทธิ์จาก www.chumsang.net โปรดยืนยันหากท่านเป็นผู้ถือสิทธิ์, ได้รับสิทธิ์ให้เผยแพร่ต่อ, หรือ เนื้อหาไม่มีการสงวนลิขสิทธิ์ เนื้อหาใดๆที่เผยแพร่บนวิกิพีเดียจะไม่ได้รับการสงวนลิขสิทธิ์ใดๆในการนำไปใช้หรือเผยแพร่ต่อ โปรดตรวจสอบและยืนยันในหน้าพูดคุยของหน้าดังกล่าว หากไม่มีการยืนยันใดๆ ทางวิกิพีเดียมีความจำเป็นจะต้องลบเนื้อหาในหน้าดังกล่าวออก

ไร้สติ 17:32, 23 สิงหาคม 2005 (UTC)

Thanks. I'll remove the copyright violation notice from the article. ไร้สติ 03:04, 24 สิงหาคม 2005 (UTC)

## [แก้] Thai bangkaew dog สุนัขไทยพันธุ์บางแก้ว

      Thai bangkaew dog สุนัขไทยพันธุ์บางแก้ว

[เว็บไซต์เกี่ยวกับสุนัขไทยพันธุ์บางแก้ว http://www.chumsang.net]

    หลวงพ่อมาก เมธาวี เป็นเจ้าอาวาสองค์ที่ 3 ของวัดบางแก้ว

                       ประวัติสุนัขไทยพันธุ์บางแก้ว
     สุนัขไทยพันธุ์เดียวในประเทศไทยที่มีขนยาวสองชั้นหางเป็นพวง มีขน ขาหน้าคล้ายขนขาแข้งสิงห์แผงรอบคอคล้ายสิงโตมีความเฉลียว ฉลาด ไอคิวสูง ประวัติความเป็นมา ของ สุนัขไทยพันธุ์ บางแก้ว จากข้อมูล ที่ได้สอบถามจากประชาชนตลอดจนผู้เฒ่าผู้แก่ที่บ้านบางแก้วต.บางแก้ว บ้านชุมแสงสงคราม ต.ชุมแสงสงคราม อ.บางระกำ จ.พิษณุโลก พอจะสรุปได้ว่า แหล่งกำเนิดของ สุนัขไทยพันธุ์บางแก้ว นั้นอยู่ที่ วัดบางแก้ว ต.บางแก้ว อ.บางระกำ จ.พิษณุโลก ซึ่งตั้งอยู่ริมแม่น้ำยม สภาพภูมิประเทศทั่ว ๆ ไปนั้นยังคงเป็น ป่าพง ป่าระกำ ป่าไผ่ และต้นไม้ชนิดต่าง ๆ ขึ้นอยู่อย่างหนาแน่นเหมาะสำหรับเป็นที่อยู่อาศัย ของสัตว์ป่าชนิดต่าง ๆ ชุกชุม เช่นช้างป่าเป็นโขลง ๆ หมู่ป่า ไก่ป่า สุนัขจิ้งจอก และหมาไน

    สุนัขไทยพันธุ์บางแก้ว

หลวงพ่อมาก เมธาวี เป็นเจ้าอาวาสองค์ที่ 3 ของวัดบางแก้ว ที่วัดของท่านเลี้ยง สุนัขไว้ไม่ต่ำกว่า 20-30 ตัวซึ่งส่วนใหญ่เป็นสุนัขที่ดุขึ้นชื่อลือชา และชาวบ้านทราบกันดีว่า ใครที่เข้ามาในวัด หรือมีธุระปะปังผ่านไปผ่านมาที่วัดแต่ละครั้งจะต้องตะโกนให้เสียงแต่ไกล ๆ เพื่อให้พระอาจารย์มาก เมธาวี ท่านช่วยดูหมาเอาไว้ก่อน มิฉะนั้นจะถูกมันไล่กัดเอากระจุย กระเจิงแน่นอน ด้วยกิติศักดิ์ในความดุของ สุนัขที่วัดบางแก้วนี้เองจึงมีผู้คนนิยมมาขอลูกสุนัขไปเลี้ยงไว้ เฝ้าบ้าน เฝ้าเรือน เฝ้าเรือ เฝ้าแพ เฝ้าวัว เฝ้าควาย พื้นที่ ๆ สุนัขไทยพันธุ์บางแก้วได้ขยายพันธุ์ไปมากที่สุดก็คือ ต.บางแก้ว ต.ชุมแสงสงคราม อ.บางระกำ จ.พิษณุโลก แต่ในปัจจุบันได้ขยายวงกว้างออกไป หลายจังหวัดแล้ว เหตุผลที่สันนิษฐานว่า สุนัขไทยพันธุ์บางแก้วเป็นสุนัขลูกผสมสามสายเลือด พื้นที่ในเขต ต.บางแก้ว ต.ชุมแสงสงคราม อ.บางระกำ ในอดีตนั้นเป็นป่าดงพงพีที่อุดมสมบูรณ์ไปด้วย สัตว์ป่านานาชนิดรวม ทั้งสุนัขจิ้งจอก และหมาไนอาศัยอยู่เป็นจำนวนมาก โอกาสที่สุนัขจิ้กจอกและหมาไนตัวผู้จะมาแอบลักลอบเข้ามาผสมพันธุ์กับสุนัขไทยตัวเมียที่เลี้ยงไว้ในวัดบางแก้วนั้นมีความเป็นไปได้สูงมากทีเดียวเพราะสุนัขป่าทั้งหลายนี้เป็นสุนัขที่กล้าหาญชาญชัย ว่องไว ใจปราดเปรียว แข็งแรง เมื่อมีการผสมข้ามพันธุ์กันตามธรรมชาติหรือ เรียกง่ายๆว่าธรรมชาติเป็นผู้ผสม และคัดเลือกพันธุ์ในที่สุดก็ได้สุนัข ไทยพันธุ์บางแก้ว ซึ่งมีลักษณะดีเด่นปรากฎโฉมออกมาคือ มีขนยาว ขนมีลักษณะเป็นขนสองชั้นคล้ายอานม้า หางเป็นพวงสวยงาม มีขนแผงคอคล้ายแผงคอสิงห์โต ดุ เฉลียวฉลาด มีไอคิวสูง ไม่แพ้สุนัขพันธุ์ต่างประเทศ

     ปู่เทือง คงเจริญ

ปู่เทือง คงเจริญ เป็นบุคคลสำคัญที่ร่วมอนุรักษ์ พัฒนา สุนัขไทยพันธุ์บางแก้ว ปู่เทือง คงเจริญ เป็นลูกศิษย์ของ หลวงปู่มาก เมธาวี ปู่ได้เล่าเรื่องราวเกี่ยวกับหลวงปู่มาก ให้ผมฟังอย่างละเอียด หลวงปู่หลวงมาก ท่านมีบารมีมาก สามารถสะกดรอยตามเท้าสัตว์ได้ สมัยก่อนเดินทางด้วยม้า แล้วมีโจรมาขโมยม้าของหลวงปู่ หลวงปู่มาก ก็ใช้คาถาสะกดรอยตามเท้าสัตว์ จากนั้นไม่กี่วัน ก็ได้ม้ากลับคืนมา หลวงปู่มาก เป็นพระที่มีเมตตาต่อสัตว์ ท่านเลี้ยงสัตว์เป็นจำนวนมาก รวมถึง หมาบางแก้ว ที่เป็นหมาที่มีคุณค่า หลังจากนั้น ปู่เทือง ก็ได้นำหมาบางแก้วมาเลี้ยงไว้ที่หมู่บ้านชุมแสงสงคราม จ.พิษณุโลก และมีการพัฒนาพันธุ์และเผยแพร่ ปู่เทือง คงเจริญเป็นผู้บุกเบิก

คุณประทุม-สุภาวดี คงเจริญ เจ้าของคอกชุมแสงสงคราม จ.พิษณุโลก

ประวัติ นายประทุม คงเจริญ เจ้าของคอกชุมแสงสงคราม เกิดที่บ้านชุมแสงสงคราม หมู่ที่ 2 ต.ชุมแสงสงคราม อ.บางระกำ จ.พิษณุโลก เป็นบุตร นายเทือง คงเจริญ อตีดผู้ใหญ่บ้านชุมแสงสงคราม ซึ้งมีความรู้เกี่ยวกับสุนัขไทยพันธุ์บางแก้วเป็นอย่างดี ผมเกิดมาได้เห็นได้เล่นกับสุนัขไทยพันธุ์บางแก้วตั้งแต่ผมจำความได้ อาจพูดได้ว่า “ผมเกิดมาพร้อมกับสุนัขไทยพันธุ์บางแก้วก็ว่าได้นะครับสุนัขไทยพันธุ์บางแก้วเหมือนเป็นเพื่อนที่รู้ใจแม้จะเป็นสัตว์เลี้ยงก็ตาม” คุณพ่อผมได้นำลูกสุนัขไทยพันธุ์บางแก้วเข้ามาในงานกาชาด (งานนเรศวรมหาราช) ที่จัดขึ้น ณ ศาลากลาง จังหวัดพิษณุโลกในปี พ.ศ. 2520 จนถึงปี พ.ศ.2527 ก็เป็นเวลา 7 ปี ที่ได้นำสุนัขไทยบางแก้วมาให้ชาวจังหวัดพิษณุโลกและประชาชนจังหวัดทั่วไป ได้เห็นความน่ารัก ความสวยงาม และได้รู้จักสุนัขไทยพันธุ์บางแก้วมากขึ้น พ่อผมได้ร่วมกับปศุสัตว์ จังหวัดพิษณุโลกจัดตั้งกลุ่มบำรุงพันธุ์สุนัขไทยบางแก้ว ขึ้นที่หมู่บ้านชุมแสงสงคราม พ่อผมได้เป็นประธานกลุ่มอยู่หลายสมัย

ผมประทุม คงเจริญ กับคุณสุภาวดี คงเจริญและกลุ่มผู้รักสุนัขไทยพันธุ์บางแก้ว ก็ได้จัดตั้งชมรมผู้อนุรักษ์และพัฒนาสุนัขไทยพันธุ์บางแก้วพิษณุโลก แห่งประเทศไทย เมื่อปี พ.ศ.2534 เสนอผู้ว่าราชการจังหวัดพิษณุโลก นายไพฑูรย์ สุนทรวิภาค ท่านก็เห็นความสำคัญในการจัดตั้งชมรมและอนุญาตให้มีการจัดตั้งชมรมขึ้นมา โดยมีผมประทุม คงเจริญ เป็นประธานชมรมผู้อนุรักษ์และพัฒนาสุนัขไทยพันธุ์บางแก้วพิษณุโลก แห่งประเทศไทย อยู่มา 2 สมัย ต่อมาเมื่อปี พ.ศ.2534ได้มีกลุ่มนักธุรกิจเข้ามา ทำให้มีแต่การเน้นผลประโยชน์ทางด้านธุรกิจมากกว่าการพัฒนาสายพันธุ์สุนัขไทยพันธุ์บางแก้ว ผมและเพื่อนๆห้าคนได้รวมกลุ่มกันจัดตั้งชมรมผู้พัฒนาสุนัขไทยพันธุ์บางแก้ว พิษณุโลก ผมประทุม คงเจริญ ได้เป็นประธานชมรมผู้พัฒนาสุนัขไทยพันธุ์บางแก้วอีก 2 สมัย ระยะเวลา 4 ปี ต่อมาประธานและสมาชิกของทั้ง สี่ชมรมในจังหวัดพิษณุโลกได้มีความเห็นตรงกันว่าน่าจะมีการพัฒนาสุนัขไทยพันธุ์บางแก้วไปในทิศทางเดียวกัน และเป็นมาตรฐานเดียวกัน จึงรวมตัวกันทั้งหมดสี่ชมรม ให้มีการยุบชมรมทั้งหมด และมาจัดตั้งสมาคมส่งเสริมอนุรักษ์และพัฒนาสุนัขไทยพันธุ์บางแก้ว และผมก็ได้มีส่วนในการจัดตั้งสมาคมโดยเป็นแกนนำยืนจดทะเบียนจัดตั้งสมาคม เมื่อวันที่ 5 เมษายน 2545 ได้รับอนุญาตจากส่วนราชการให้จัดตั้งสมาคม เมื่อวันที่ 23 กรกฎาคม 2545 โดยมี คุณพิชัย แย้มรับบุญ เป็นนายกสมาคม และผมประทุม คงเจริญ เป็นอุปนายกสมาคม 2 สมัย คอกชุมแสงสงคราม คอกสุนัขบางแก้ว คอกแรกของประวัติศาสตร์วงการบางแก้วของจังพิษณุโลกในประเทศไทย ที่นำสุนัขไทยพันธุ์บางแก้วออกมาเผยแพร่สู่สายตาประชาชนทั่วประเทศ และเป็นแม่แบบตัวอย่างที่ดีให้กับสุนัขที่มีชื่อเสียงในอตีดจนถึงปัจจุบัน ต้องขอขอบคุณพ่อเทือง คงเจริญ ที่เป็นผู้บุกเบิก สุนัขไทยพันธุ์บางแก้ว ณ โอกาสนี้ด้วยครับ ผมเป็นลูกจะสานต่อ พร้อมอนุรักษ์และพัฒนาพันธุ์สุนัขไทยพันธุ์บางแก้วให้ดีที่สุด

          ทาโร่

เกิดวันที่ 14 ตุลาคม 2543 เพศ ผู้ สี ขาว-น้ำตาล พ่อพันธุ์ - แม่พันธุ์ มาเดี่ยว (พ่อ) กับ เพิ่มทรัพย์ (แม่) เจ้าของ คุณประทุม-สุภาวดี คงเจริญ สังกัด คอกชุมแสงสงคราม

ผลงานการประกวด

             แชมป์ถ้วยพระราชทานสมเด็จพระเทพฯ 5 ใบ

ครั้งที่ 1 งานประกวดที่จังหวัดนครสวรรค์ ปี2546 ครั้งที่ 2 งาน ม.เกษตรศาสตร์ บางเขน กรุงเทพฯ ปี 2546 ครั้งที่ 3 งานประกวดที่จังหวัดขอนแก่น ปี 2546 ครั้งที่ 4 งานสวนหลวง ร.9 กรุงเทพฯ ปี 2546 ครั้งที่ 5 งานประเพณีสงกรานต์ จังหวัดพิษณุโลก ปี 2547

- แชมป์สีขาว-น้ำตาล ตัวแรกของประเทศไทย*
- แชมป์พ่อพันธุ์งานเกษตร ม.ขอนแก่น ปี 2547
- แชมป์งานกาชาดจังหวัดพิษณุโลก ปี 2547

ประวัติคอกชุมแสงสงคราม คอกชุมแสงสงคราม

             คอกแรกในประวัติศาสตร์วงการบางแก้วของ จังหวัด พิษณุโลกที่นำเอาสุนัขไทย พันธุ์บางแก้วออก มาเผย แพร่ สู่สายตาประชาชน ทั่วประเทศ เป็นต้นแบบที่ดี ในการ พัฒนาพันธุ์ คัดสรรพ่อพันธุ์ แม่พันธุ์ ได้ตรง ตาม มาตรฐานพันธุ์ สุนัขไทยพันธุ์ บางแก้วจนทำให้ เป็นที่รู้จัก และมีชื่อเสียง ในวงการ ผู้เลี้ยงสุนัข ด้วย กันเป็นอย่างดี

จัดตั้ง เมื่อปี พ.ศ. 2532 จดทะเบียนคอกบางแก้วเป็นคอกแรก ของจังหวัดพิษณุโลก กับชมรมผู้อนุรักษ์ และพัฒนาสุนัข ไทยพันธุ์บางแก้ว พิษณุโลกแห่งประเทศไทย ผู้จัดตั้ง คุณประทุม-คุณสุภาวดี คงเจริญ ผู้บุกเบิก คุณประเทือง คงเจริญ (พ่อคุณประทุม คงเจริญ) ปัจจจุบัน คอกชุมแสงสงครามเป็นสมาชิกของ สมาคมส่งเสริม อนุรักษ์ และพัฒนาสุนัขไทยพันธุ์บางแก้ว ในประเทศไทย ที่ตั้ง อยู่ในตัวเมืองจังหวัดพิษณุโลก (ใกล้กับวัดพระศรีรัตนมหาธาตุวรมหาวิหาร หรือ“วัดใหญ่” เป็นวัดที่สำคัญยิ่ง ของจังหวัดพิษณุโลก เป็นที่ประดิษฐาน พระพุทธชินราช ตั้งอยู่เชิงสะพานนเรศวร) ที่อยู่ 6/30 ซ.ยินดี ถ.ธรรมบูชา ซอย 1 อ.เมือง จ.พิษณุโลก 65000 เบอร์โทรศัพท์ 055-304066 01-9726683 09-2681326 09-4374257

[website -::-Thai bangkaew dog :: http://www.chumsang.net]

ดึงข้อมูลจาก "http://th.wikipedia.org../../../%E0%B9%80/%E0%B8%88/%E0%B8%A9/%E0%B8%84%E0%B8%B8%E0%B8%A2%E0%B8%81%E0%B8%B1%E0%B8%9A%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7E%E0%B9%80%E0%B8%88%E0%B8%A9%E0%B8%8E%E0%B8%B2_%E0%B9%81%E0%B8%AA%E0%B8%87%E0%B8%88%E0%B8%B1%E0%B8%99%E0%B8%97%E0%B8%A3%E0%B9%8C.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา